મુંબઇ: ભૂમિકાઓ પસંદ કરવામાં અત્યંત ચૂઝી એવા અભિનેતા અભય દેઓલે કહ્યું હતું કે હિટ ફિલ્મ હેપ્પી ભાગ જાયેગીની સિક્વલમાં હું ચમકી રહ્યો નથી. હેપ્પી ભાગ જાયેગી ઓરિજિનલ ફિલ્મમંા અભય હીરો હતો. ફિલ્મે ધાર્યો બિઝનેસ કર્યો હતો. એટલે એના સર્જકોએ સિક્વલ બનાવવાનો નિર્ણય કર્યો હતો અને એ માટે મુદ્દસર અઝીઝને જવાબદારી સોંપી હતી. મુદ્દસરે શૂટિંગ શરૃ કરી દીધું હોવાનંુ કહેવાય છે. આ અંગે પૂછવામાં આવતાં અભયે કહ્યું કે આ વાત સાચી છે પરંતુ સિક્વલમાં હું કામ કરતો નથી. અભયની નવી ફિલ્મ નાનુ કી જાનુ એપ્રિલમાં રજૂ થવાની છે. આ ફિલ્મમાં એ પહેલીવાર અભિનેત્રી પત્રલેખાની સાથે ચમકી રહ્યો છે. આ ફિલ્મ એક કોમેડી છે એમ એણે કહ્યું હતું. આથી વધુ કંઇ કહેવાનો એણે ઇનકાર કર્યો હતો. એણે કહ્યું કે મને ફક્ત એટલી જાણ છે કે મુદ્દસરે હેપ્પી ભાગ જાયેગીની સિક્વલનું કામ શરૃ કરી દીધુ ંહતું. એથી વધુ હું કંઇ જાણતો નથી. મારા તરફથી એટલું જ કહેવાનું કે હું આ ફિલ્મ કરતો નથી.